S-5156/2020

Dómur

Mál þetta, sem dómtekið var 15. október sl., er höfðað með ákæru, útgefinni af lögreglustjóranum á höfuðborgarsvæðinu 1. september 2020, á hendur V-kk-þgf T-kk-þgf E-kk-þgf, [...], [...], [...], fyrir eftirtalin umferðar, vopna og fíkniefnalagabrot, með því að hafa:

1. Fimmtudaginn 17. maí 2018 í íbúð [...], á svölum íbúðarinnar og í geymslu í kjallara, að Tröllakór [...] í Kópavogi haft í vörslum sínum samtals 46 kannabisplöntur og hafa um nokkurt skeið fram til þess dags ræktað greindar plöntur og haft í vörslum sínum í sölu og dreifingarskyni 63,18 g af amfetamíni, 2,09 g af kókaíni og 2.053,43 g af maríhúana, sem ákærði framvísaði við afskipti lögreglu.

[...]

Telst brot þetta varða við 2. gr., sbr. 4., 5. og 6. gr. laga um ávana og fíkniefni nr. 65/1974 og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Miðvikudaginn 21. ágúst 2019 ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist kókaín 105 ng/ml og tetrahýdrókannabínól 50 ng/ml) um Laugaveg í Reykjavík, við Heklu, þar sem lögregla stöðvaði aksturinn, haft í vörslum sínum í sölu og dreifingarskyni 176,36 g af maríhúana og kylfu, sem lögreglumenn fundu við leit í bifreiðinni KJ221 og haft í vörslum sínum í sölu og dreifingarskyni 28,98 g af amfetamíni, 61,85 g af MDMA, 13,63 g af kókaíni, 52,15 g af maríhúana, 35 stykki af MDMA og 2 stykki af kannabisblönduðum vökva, sem lögreglumenn fundu við leit á heimili ákærða að Hörgshlíð 2 í Reykjavík.

[...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 92,16 g af amfetamíni, 15,72 g af kókaíni, 61,85 g af MDMA, 35 stykkjum af MDMA, 2 stykkjum af kannabisblönduðum vökva, 2.281,94 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Ennfremur er krafist upptöku á kylfu, sem lögregla lagði hald á, með vísan til 1. mgr. 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa. Við þingfestingu málsins var gerð sú krafa af hálfu ákærða að allur sakarkostnaður, þar með talin málsvarnarþóknun verjanda, yrði greiddur úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 26. ágúst 2020 gekkst ákærði undir greiðslu sektar hjá Sýslumanninum í Borgarnesi 27. mars 2012 vegna fíkniefnalagabrots. Með lögreglustjórasátt 18. júlí 2013 gekkst ákærði undir greiðslu sektar vegna aksturs undir áhrifum ávana og fíkniefna og sætti sviptingu ökuréttinda í 12 mánuði frá þeim degi að telja. Með lögreglustjórasátt 8. júní 2016 gekkst ákærði undir sektargerð vegna fíkniefnalagabrots og aksturs undir áhrifum ávana og fíkniefna. Var honum þá jafnframt gert að sæta sviptingu ökuréttar í 24 mánuði frá þeim degi að telja. Þá gekkst ákærði undir greiðslu sektar með lögreglustjórasátt 24. apríl 2017 fyrir að hafa ekið bifreið sviptur ökuréttindunum.

Við ákvörðun refsingar í máli þessu verður við það miðað að ákærða sé nú í þriðja sinn gerð refsing fyrir akstur undir áhrifum ávana og fíkniefna og öðru sinni fyrir akstur sviptur ökuréttindum innan ítrekunartíma í skilning 71. gr. almennra hegningarlaga nr. 19/1940. Einnig er litið til þess að ákærði er sakfelldur fyrir að hafa haft í vörslum sínum talsvert magn fíkniefna í í sölu og dreifingarskyni auk þess að hafa um nokkurt skeið ræktað kannabisplöntur á heimili sínu.

Á hinn bóginn horfir ákærða til refsimildunar skýlaus játning hans á bæði rannsóknarstigi málsins og fyrir dómi, sbr. 9. tölul. 1. mgr. 70. gr. almennra hegningarlaga nr. 19/1940. Einnig verður litið til þess skv. 5. og 8. tl. 1. mgr. 70. gr. hgl. að ákærði hefur leitast við að snúa lífi sínu til betri vegar en hann hefur lagt fram vottorð um að hann sinni starfsendurhæfingu og hafi sótt vímuefnameðferð á Vogi.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 92,16 g af amfetamíni, 15,72 g af kókaíni, 61,85 g af MDMA, 35 stykki af MDMA, 2 stykki af kannabisblönduðum vökva, 2.281,94 g af maríhúana, og kylfa, sem lögregla lagði hald á við rannsókn málsins.

Á grundvelli sakfellingar ákærða, sbr. 235. gr. laga nr. 88/2008 um meðferð sakamála, verður honum gert að greiða sakarkostnað málsins .

Ákærði greiði málsvarnarþóknun skipaðs verjanda síns, Þ-kk-ef H-kk-ef Þ-kk-ef, sem þykir hæfilega ákveðinn 183.520 krónur, að meðtöldum virðisaukaskatti, og 319.494 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf T-kk-nf E-kk-nf, sæti fangelsi í 11 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 92,16 g af amfetamíni, 15,72 g af kókaíni, 61,85 g af MDMA, 35 stykki af MDMA, 2 stykki af kannabisblönduðum vökva, 2.281,94 g af maríhúana, og kylfa.

Ákærði greiði málsvarnarþóknun skipaðs verjanda síns, Þ-kk-ef H-kk-ef Þ-kk-ef, 183.520 krónur, og 319.494 krónur í annan sakarkostnað.

A-kvk-nf S-kvk-nf sakamála, verður honum gert að greiða sakarkostnað málsins .

Ákærði greiði málsvarnarþóknun skipaðs verjanda síns, Þ-kk-ef H-kk-ef Þ-kk-ef, sem þykir hæfilega ákveðinn 183.520 krónur, að meðtöldum virðisaukaskatti, og 319.494 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

A-kvk-nf S-kvk-nf, aðstoðarmaður dómara, kveður upp dóminn.

Ákærði, V-kk-nf T-kk-nf E-kk-nf, sæti fangelsi í 11 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 92,16 g af amfetamíni, 15,72 g af kókaíni, 61,85 g af MDMA, 35 stykki af MDMA, 2 stykki af kannabisblönduðum vökva, 2.281,94 g af maríhúana, og kylfa.

Ákærði greiði málsvarnarþóknun skipaðs verjanda síns, Þ-kk-ef H-kk-ef Þ-kk-ef, 183.520 krónur, og 319.494 krónur í annan sakarkostnað.

A-kvk-nf S-kvk-nf